Document ID: /roh_data/filtered/fineweb-2-filterrobots_roh.jsonl.gz/30903

Malgrà il squitsch han ils da Schluein Glion mussà gist en il davos gieu da campiunadi, in gieu chapital, gronda morala ed ina da las meglras prestaziuns dals davos mais. La giuvna equipa che vegn trenada dapi bun in onn da Mate Lekishvili oriund da la Georgia, n’ha laschà nagina schanza a Montlingen. Avant bunamain 300 fans èn l’Arena Crap Gries a Schluein han els uschia er mussà ch’igl è pussibel da sa tegnair en questa 2. liga.
Per David Caduff, il schef da sport da l’USSI, saja fitg impurtant che l’uniun haja er en l’avegnir in’equipa en 2. liga. Per tut ils giuvens cun ambiziuns saja quai gronda motivaziun da cuntinuar. I vegnia dentant er a dar ina greva e dira stagiun 2021/22, uschia Caduff.